Edouard Loutsch

Den Edouard Loutsch, gebuer de 24. Februar 1890 zu ElvengDr. Edouard LOUTSCH, méd. vét. In: Luxemburger Wort, 122. Jg., n° 102/103 (12.04.1969), p. 9 [Digitised by the National Library of Luxembourg]., a gestuerwen den 30. Mäerz 1969 an der Stad LëtzebuergAvis de décès 10 Page 8. In: Luxemburger Wort, 122. Jg., n° 91 (01.04.1969), p. 8 [Digitised by the National Library of Luxembourg]., war e lëtzebuergesche Veterinär a Politiker (DP).

 Karriär 
Den Edouard Loutsch koum aus enger Bauerefamill. Hien huet zu Bréissel an Zürech fir Veterinär studéiert. Vun 1915 bis 1921 huet hien zu Miersch als Véidokter geschafft. Hien ass dunn nach eng Kéier op Bréissel a Paris-Alfort weiderstudéiere gaangen, wou e sech op Bakteriologie spezialiséiert huet. 1924 gouf hien zu Lëtzebuerg zum Direkter vum nei geschafene veterinärmedezinesche Laboratoire ernannt, a kuerz drop vun der Inspection générale véterinaire. Nieft de gängege Véikränkten an hirer Bekämpfung war hien op Päerdszuucht spezialiséiert; hie war ë. a. Direkter vum Studbook a President vun der Körkommissioun. 1955 gouf e pensionéiert.

Dono huet hie sech politesch engagéiert; hie war Kandidat bei de Chamberwale vum 1. Februar 1959 an ass 1961, nom Doud vum Lucien Koenig, fir dësen an d'Chamber nogeréckelt, wou e säi Mandat 1964 op en Enn bruecht huet.Les Députés du Grand-Duché de Luxembourg. op industrie.lu (nogekuckt: 11.10.2025).  Baséiert op: La Chambre des députés: histoire et lieux de travail.  [Auteurs: Nicolas Als, Robert L. Philippart ; coordination: Guillaume Wagener, Pierre Dillenburg ; conseiller historique: Gilbert Trausch]. Luxembourg 1994, S.507-533.

Vun 1963 u war hie Member vum Stater Gemengerot.

 Gielercher 





Kategorie:Gebuer 1890
Kategorie:Gestuerwen 1969
Kategorie:Lëtzebuergesch Deputéiert
Kategorie:Lëtzebuergesch Lokalpolitiker
Kategorie:Lëtzebuergesch Veterinären
Kategorie:Officier de l'ordre de la couronne de chêne
Kategorie:Chevalier vum Ordre de Léopold
Kategorie:Commandeur de l'Ordre de Mérite du Grand-Duché de Luxembourg
Kategorie:Commandeur de l'ordre de Léopold II